ناتو باش کاتیبی ینس استولتنبرگ، اتفاقین، اوکراینانین تورپاق بوتؤولویو ایله اگمنلیگینی دستکلدیگینی بیلدیردی.
استولتنبرگ، بلژیکین باشکندی بروکسل‌ده‌کی ناتو-اوکراینا کمیسیونو فؤوق‌ا‌لعاده توپلانتیسینین آردین‌دان مطبوعات کنفرانسیندا،
"ناتو، بوتون عضولری ایله اوکراینانین تورپاق بوتؤولویو و اگمنلیگینی دستکله‌ییر. روسیانی، ال قویدوغو اوکراینایا عاید گمی و عسگرلری بیر آن اؤنجه سربست بوراخمایا دعوت ائدیریک". ایفاده‌لرینی ایستیفاده ائتدی.
روسیا و اوکراینا آراسین‌دا باش وئره‌نلرین سون درجه "جدی" اولدوغونا دقت چکن استولتنبرگ،
"اوکراینا گمیلرینه قارشی حربی گوج ایستیفاده‌سینین مشروع بیر آچیقلاماسی یوخدور" دئیه دانیشدی.
۲۵ نوامبردا، آزاک دنیزین‌ده، روس ساواش گمیلری اوکراینا ساواش گمیلری ایله قارشی قارشییا گلدیگی بیلدیریلمیش؛ روسیایا عاید ساواش گمیلری، روس سولارینا داخیل اولدوغو ادعاسییلا اوکراینا ساواش گمیلرینه مداخیله ائتمیشدی.
